Maudhui: Rais huyo anasema kwamba Baghdadi alitorokea chini ya handaki baada ya wanajeshi kuingia katika nyumba nyake ambapo alidaiwa kuwachukua watoto watatu kabla ya kujilipua ndani ya handaki hilo. 

Kulingana na rais Trump Abu Bakr al- Baghdadi ambaye alikuwa akisakwa sana na Marekani alifukuzwa na mbwa huyo wa jeshi la Marekani hadi mwisho wa handaki hilo . 

Lakini je mbwa huyu alikuwa na jukumu gani katika operesheni hiyo?

Mbwa huyo ni afisa mwenye mafunzo na ana uwezo wa kubaini vilipuzi na vitu vingine. 

Mwanajeshi mstaafu wa Marekani ambaye sasa ni kiongozi wa kampuni ya kufunza mbwa Ron Aiello , aliambia gazeti la The New York Times  kwamba mbwa huyo bila shaka atavutia hamu ya wengi.

Baada ya uvamizi uliosababisha mauaji ya Osama bin laden  2011  utambulisho wa mbwa kwa jina Cairo  aliyesaidia kundi la wanamaji walioingia katika eneo la nyumba ya kiongozi huyo wa al-Qaeda , mbwa huyo aina ya Belgian malinois, alivutia hamu ya wengi waliotaka kumjua. 

Aiello,  aliambia The New York Times kwamba mbwa huyo ana uwezo wa kubaini vilipuzi  na anaweza kushiriki katika operesheni za vikosi vya makomando.

''Iwapo jeshi la Marekani linatekeleza operesheni, wanahitajika kunusa milipuko ili isifanyike'', alisema bwana Aiello.

Mbwa kama hao wana mafunzo ya hali ya juu , wanaweza kutekeleza mashambulizi mbali na kumuua mtu kwa dakika moja tu.

Rais Trump alizungumzia kuhusu mbwa huyo  na kusema kwamba alifanya kazi ngumu ya kumnasa na kumuua Abu bakr al Baghdadi.

Gharama za mbwa huyo

Bei ya mbwa mmoja ambaye hana leseni inadaiwa kuwa zaidi ya $25,000 na kwamba wanaingiliana na vifaa vya kijeshi kama vile fulana zisizoweza kuingia maji, kamera na taa  zinazomuelekeza mbwa wakati wa operesheni inayoendelea.

Gazeti la Bloomberg limeripoti kwamba mmoja ya mbwa waliofunzwa  aina ya K-9 anamiliki vifaa vyenye thamani ya $ 283, 000.

Mbwa huyo ametajwa kuwa mrembo  na mwenye kipaji na rais Trump.

Rais huyo alimpongeza mbwa huyo  kwa ujasiri wake  na kusema hakuna hata mwanajeshi mmoja aliumia  wakati alipotangaza...\nMaudhui yaliyotangulia yanaweza kufupishwa kama ifuatavyo:
Kiongozi mkuu wa Islamic State Abu Bakr al-Baghdadi, ameuawa kufuatia mashambulio katika eneo la kaskazini mwa Syria yaliotekelezwa na kikosi ,maalum cha Marekani kulingana na rais Donald Trump.